En os territorios adhibitos a lo Reich os chodigos son amortatos dentro de camions de gas en o campo de Chelmno dende fins de 1941 dica marzo de 1943. A presencia d'un mainate chodigo peculiar en o gueto de Lodz que yera capaz de plegar a pactos con as autoridatz alemanas, que necesitaban os productos d'o treballo en o guetto permitió que este guetto durase dica verano de 1944, quan os alemans retaculaban debant d'os rusos y deportoron a los 70.000 zaguers supervivients t'o campo d'exterminio d'Auschwitz.